
Fröccsöntéssel gyártható önerősített polipropilén kompozitok égésgátlása

Kulcsszavak: polimer szál; gyártástechnológia; újrafelhasználhatóság; éghetőség; termomechanika
TDK munkám során nagymértékben nyújtott, izotaktikus polipropilén szállal erősített polipropilén alapú termoplasztikus elasztomer mátrixanyagú (azaz önerősített) kompozit lapok gyártásával és égésgátlásával foglalkoztam.
A mátrixanyag és egy ammónium-polifoszfát alapú felhabosodó égésgátló rendszer fel-használásával háromféle (0, 10 és 15%) égésgátló tartalmú, erősítetlen elasztomer lapokat fröccsöntöttem. Az erősítő szálat tartalmazó kompozit lapok előállítását egy hosszabb, több-lépcsős gyártási folyamat szerint végeztem. A fröccsöntéshez nélkülözhetetlen szálerősített granulátum alakot a rétegeléses eljárással készült, unidirekcionálisan önerősített kompozit előgyártmányok szálirányú darabolásával és granulálásával értem el. Az 50% száltartalmú fröccsöntött elasztomer lapokból az erősítetlen lapokhoz hasonlóan háromféle (0, 10 és 15%) égésgátló tartalmú kompozit készült, melyek mátrixanyagát rendre 0, 20 és 30% égésgátlóval adalékoltam az erősítetlen lapokkal egyező bruttó égésgátló-tartalom érdekében.
Kutatómunkám során a fröccsöntött termékeket termoanalitikai (DSC, TGA), morfoló-giai (optikai mikroszkópia, SEM), mechanikai (DMA, szakítópróba, ejtősúlyos ütésállósági vizsgálat), valamint éghetőségi (UL-94 teszt, LOI mérés, cone kalorimetria) vizsgálatoknak vetettem alá. Az önerősítéses kompozitok húzószilárdsága az erősítetlen referencia próbates-tekhez képest 4-szeresére nőtt, a rugalmassági modulus is 5-6-szorosára emelkedett. A növek-vő égésgátló tartalom azonban a mechanikai tulajdonságok romlásához vezetett, a 15% égés-gátló tartalmú önerősített kompozit húzószilárdsága mindössze 2-szeresre adódott a referenci-ához viszonyítva. Az UL-94-es teszteken majdnem sikerült elérni a V-0 (önkioltó) minősítést a 15%-os próbatesteknél, az oxigén index értéke pedig 29,5 lett az adalékmentes referencia 18-as értékéhez képest. Az égésgátolt kompozitok mass loss kaloriméteren mért hőkibocsátása is jelentősen csökkent, az önerősített kompozitok némileg kedvezőbb eredményt produkáltak, mint az erősítetlen elasztomer lapok.
Kísérleteimmel demonstráltam, hogy megoldható az önerősített polipropilén rendszerek fröccsöntéssel történő gyártása akár égésgátolt formában is, ezzel az eddigi kétdimenziós gyártási eljárások mellett háromdimenziós termékek előállítása is megvalósítható. A termék a szigorúbb biztonságtechnikai előírásoknak is megfelel mind éghetőség, mind a mechanikai tulajdonságait tekintve, ezek mellett életciklusának lejártával könnyen újrafeldolgozható.



